[{"text_idx": "#000003", "text": "Bizi sagardotegiko esperientzia, dastatu euskal sagardo naturala eta egin bidaia gure euskal jatorrira!"}, {"text_idx": "#000004", "text": "Bizi sagardotegiko esperientzia, dastatu euskal sagardo naturala eta egin bidaia gure euskal jatorrira! Sagardotegiaz gozatu nahi duzu baina ez dakizu nola iritsi bertara? Ibilbide honetan konponbidea bilatu dugu zuretzat. Donostian jasoko zaitugu gure gidaren eskutik goza dezazun gure lurrari, kulturari eta gastronomiari lotuta dagoen edari kuttunaren sekretuez. Sagastiak, baserri dolareak, elaborazio gunea eta upategiak ezagutuko dituzu. Eta noski, gure edari kuttuna aurkeztuko dizugu, guk geuk edaten dugun moduan: botilan eta txotxetik. \u00a1Txoootx! deiadarra, gure sagardotegietako gonbidapena da. Edalontzia eskuetan duzula gertura zaitez upategira eta etxekoek gidatuta bertako sagardo naturalak dastatuko dituzu, sagardotegiko menu tradizionalaz gozatzen duzun bitartean. Esperientzia aparta bizi ondoren Donostiara itzuliko gara, gure lurraz gozatzen segi dezazun."}, {"text_idx": "#000005", "text": "Gure gidak Donostiako Bengoetxea, 2 kalean jasoko zaitu. Gure Sagardotegi batera joango gara eta bertan ibilbide txiki bat egingo dugu sagastia eta sagardotegiko txokoak ezagutzeko. Bisita honetan sagardo naturalaren dastatzea egingo dugu, lehengo, botilatik eta ondoren txotxean. Ondoren, menu tradizionalaz gozatzeko eta sagardoa txotxetik dastatzeko denbora librea izango dugu. Bukatzeko, berriz ere Donostiara bueltatuko gara gure furgonetan."}, {"text_idx": "#000013", "text": "* Erreserba egiterakoan (egutegiaren bitartez) aipa ezazu mesedez OHARREN atalean zein sagardotegitan egin nahi duzun esperientzia."}]